b'\n_START_ARTICLE_\nIvan Baloh\n_START_SECTION_\n\xc5\xbdivljenje in delo\n_START_PARAGRAPH_\nPo kon\xc4\x8dani gimnaziji je v Ljubljani kon\xc4\x8dal \xc5\xa1tudij bogoslovja (1897), kaplanoval je po raznih krajih Kranjske, od 1924 ekspozit v Harijah. Kot osmo\xc5\xa1olec je bil predsednik Literarne zadruge, zdru\xc5\xbeenja gimnazijcev, katere \xc4\x8dlani so bili med drugimi tudi I. \xc5\xa0tefe, I. Cankar, D. Kette, A. Dermota, D. Lon\xc4\x8dar, v bogoslovju pa predsednik Govorni\xc5\xa1kih vaj. Pisal je pripovedne, politi\xc4\x8dne, satiri\xc4\x8dne tekste in prilo\xc5\xbenostne pesmi in jih objavljal v raznih listih, izdal knjigo \xc4\x8crtic (Kamnik, 1905) in enodejanko Kmet in fotograf. Mnoge spise je ponatisnil Amerikanski Slovenec._NEWLINE_Balohova oblika je ljudska, smer versko-vzgojna in domoljubna. V \xc5\xbeupnijah, kjer je slu\xc5\xbeboval, je deloval tudi organizacijsko in gospodarsko ter podpiral mlade talente, med drugimi tudi slikarja F. Kralja.'